kardosdrur/scandi-wiki huggingface dataset:
Samson Samsonov

Samson Samsonov (russisk: Самсо́н Ио́сифович Самсо́нов) (født den 23. februar 1921 i Novozybkov i Russiske SFSR, død den 31. august 2002 i Moskva i Rusland) var en sovjetisk filminstruktør og manuskriptforfatter.

Filmografi 
 Za vitrinoj univermaga (За витриной универмага, 1955)
 Cikaden (Попрыгунья, 1955)
 Ognennye vjorsty (Огненные вёрсты, 1957)
 En optimistisk tragedie (Оптимистическая трагедия, 1963)
 Mnogo sjuma iz nitjego (Много шума из ничего, 1973)
 Tjisto anglijskoje ubijstvo (Чисто английское убийство, 1974)
 Odinokim predostavljajetsja obsjjezjitije (Одиноким предоставляется общежитие, 1984)

Referencer

Eksterne henvisninger 

 

Filminstruktører fra Sovjetunionen
Krusjenie emirata

Krusjenie emirata (, på dansk Emiratets sammenbrud) er en sovjetisk historisk spillefilm fra 1955 produceret af Mosfilm og instrueret af Vladimir Basov og Latif Fajziev.

Filmen tager afsæt i tiden under den russiske borgerkrig, hvor der i Bukhara-Emiratet i 1920 udspillede sig kampe mellem Den Røde Hær og emiratets sidste emir, Muhammed Alim Khan.

Handling 
Vestlige lande gør forsøg på at bruge Bukhara-Emiratet - et protektorat i det russiske imperium - til at kæmpe mod sovjetmagten. Revolutionære organiserer masserne i emiratet for at bekæmpe kontrarevolutionære og udenlandske efterretningsagenter. Glødende revolutionære udfører undergrundsarbejde, herunder den unge usbekiske Sherali Jakubov. De revolutionære kræfter besejrer emirens hær, der må trække sig tilbage. Der er etableret sovjetmagt i Bukhara.

Medvirkende 
 Jevgenij Samojlov som Mikhail Frunze
 K. Alimdzjanov som Juldasj Akhunbaev
 Vladimir Krasnopolskij som Valerian Kujbysjev
 Nelja Ataullaeva som Oigul
 Mikhail Pugovkin som Jasnyj

Referencer

Eksterne henvisninger 
 

Sovjetiske film fra 1955
Dramafilm fra Sovjetunionen
Historiske film fra Sovjetunionen
Krigsfilm fra Sovjetunionen
Hopton Castle

Hopton Castle er ruinen af en middelalderborg i landsbyen af samme navn, der ligger omkring halvvejs mellem Knighton og Craven Arms, i det engelske county Shropshire.

Det blev grundlagt som en motte and bailey-fæstning i træ i 1100-tallet, af en af Hopton-familien fra Clun Castle. Walter de Hopton genopførte muligvis borgen i sten under baronkrigene i 1260'erne. Baileyen blev befæstet med sten og et to-etagers keep blev opført. Den sidste Walter Hopton døde her under rosekrigene, og borgen overgik via ægteskab til Corbet-familien fra Moreton Corbet Castle. Herfra overgik den til Sir Henry Wallop, da han giftede sig med Elizabeth Corbet, datter af Robert Corbet. Han forskansede den som en del af rundhovedernes fæstninger ved udbruddet af den engelske borgerkrig, emn døde inden han kunne deltage i konflikten, hvorved borgen overgik til hans søn, Robert Wallop.

Siden begyndelsen af 1700-tallet har det stået som ruin, men mellem 2006 og 2011 blev det delvist repareret. Det blev åbnet igen of offentligheden i december 2011 af hertugen af Gloucester.

Hopton Castle var med i et afsnit af den britiske tv-serie Time Team i 2010.

Se også 
 Liste over borge og slotte i England

Referencer

Eksterne henvisninger 

Slotte i Shropshire
Borgruiner i Storbritannien
Moreton Corbet Castle

Moreton Corbet Castle er to ruiner, der ligger nær landsbyen Moreton Corbet, Shropshire, England, knap 13 km nordøst for Shrewsbury. Det består af ruiner fra to perioder; en middelalderlig fæstning og en herregård fra elizabethiansk tid. Bygningerne har ikke været i brug siden 1700-tallet.

Den drives af English Heritage og er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Shropshire
Borgruiner i Storbritannien
Rowton Castle

Rowton Castle er et country house omkring 10 km fra Shrewsbury, Shropshire, England, der har været hjem for Royal Normal College for the Blind før de flyttede til deres nuværende lokation i Hereford. Den er omgivet af omkring 9 hektar park og have.

Den nuværende bygning er opført i 1600-tallet, men der har stået en tidligere borg på stedet i flere hundrede år. Huset var ejet af Lyster-familien indtil Lady Charlotte Lyster døde i 1889. Hun overdrog huset til sin nevø, Montagu Corry, 1. Baron Rowton, der gav det videre til sin nevø, oberst N. A. Lowry Curry ved hans død i 1903. THusets næste ejer, Major Lees, solgte det til Royal Normal College for the Blind i 1941, der tidligere havde ligget i London i Upper Norwood, som blev bombet under the Blitz under anden verdenskrig.

I 1953 blev en stor del af bygningerne ødelagt ved en brand. Training was able to continue after Henshaw's Institution for the Blind took students and staff as a temporary measure. Colleget voksede sig for stort til Rowton og flyttede til Hereford i 1978.

Bygningerne stod tomme i flere år, indtil de blev ombygget til hotel i 1986, der åbnede i 1989. Den nuværende ejer har haft Rowton Castle i 1997.

Det er en listed building af anden grad. Den bliver brugt som bryllupslokation, hotel og restaurant.

Se også 
 Liste over borge og slotte i England

Referencer

Eksterne henvisninger 

Slotte i Shropshire
Hoteller i England
Nicole Offendal

Nicole Offendal (født 23. august 1971) er en dansk advokat, der siden 1. november 2021 har været adm. direktør i Finanssektorens Arbejdsgiverforening (FA)
.

Offendal er student fra Stenløse Amtsgymnasium i 1990, cand.jur. ved Københavns Universitet i 1997 og advokat i 2000. 

Nicole Offendal har været ansat i flere advokatfirmaer og har blandt andet været partner i DLA Piper (2007-2009) og Norrbom Vinding (2010-2012).

Offendal blev i 2012 ansat i Danske Bank, hvor hun i 2015 blev forfremmet til Senior Vice President & Global Head of HR Legal i. Samme sted blev hun i 2018 forfremmet til Senior Vice President & Global Head of HR Legal & Head of HR Partnering og til Senior Vice President Global HR Legal & Global HR Manager, Staff Functions i 2019. 

I november 2021 tiltrådte Nicole Offendal stillingen som adm. direktør i Finanssektorens Arbejdsgiverforening (FA).

Nicole Offendal er medlem af Repræsentantskabet i ATP, dommer i Arbejdsretten, specialistdommer ved Østre Landsret og medforfatter til bøgerne ”Incentives og bonusordninger” og ”Internationale ansættelsesforhold”.  

Nicole Offendal sidder i bestyrelsen for CPH Business Academy. 

Nicole Offendal har tre børn og er bosat i Charlottenlund.

Kilder og henvisninger

Bankfolk fra Danmark
Erhvervskvinder
Fabien Roussel

Fabien Roussel (født 16. april 1969 i Béthune i departementet Pas-de-Calais i den tidligere provins Artois, Hauts-de-France) er en fransk venstrefløjspolitiker, der blev leder (national sekretær) af det franske kommunistparti (PCF) i 2018. Han var kandidat ved det franske præsidentvalg i 2022. Fabien Roussel blev medlem af den franske nationalforsamling i 2017.

Præsidentkandidater fra Frankrig
Kommunister fra Frankrig
Shrewsbury Castle

Shrewsbury Castle er en middelalderborg, der ligger i Shrewsbury, Shropshire, England. Den er opført i rød sandsten på en bakketop med udsigt til floden Severn, og det er herfra byen Shrewsbury er vokset fra. Borgen ligger lige oven for Shrewsbury railway station.

Vilhelm Erobreren igangsate byggeriet omkring år 1067 efter den normanniske erobring af England, og den blev udvidet kraftigt af Roger de Montgomery i 1070.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Shropshire
Castle
Tjempion mira

Tjempion mira er russisk for “Verdensmester” og kan henvise til:

 Tjempion mira, en sovjetisk film fra 1954 med dansk titel Verdensmester (film fra 1954)
 Tjempion mira (film fra 2021), en russisk film
Meldgaardløbet 2022

Meldgaardløbet 2022 var et dansk DCU licensløb. Det 139,8 km lange linjeløb blev kørt den 27. marts 2022 med start og mål ved Rødekro. Løbet blev arrangeret af Rødekro Cykle Club, og var det første eliteløb for herre A-klassen i den danske landevejssæson 2022.

Der blev kørt seks omgange på en 23,3 km lang rundstrækning. Ruten var forholdsvis flad, men med cirka 5,5 km til mål, kom rytterne ind på Søstvej og ramte ”Hundeklem”-stigningen op gennem skoven. ”Hundeklem” stiger med cirka 4,2% over 1200 meter. På det stejleste stiger den cirka 10%.

Mads Andersen fra  vandt løbet foran Frederik Irgens Jensen fra .

Resultat

Hold og ryttere

Referencer

Eksterne henvisninger 
 

DCU licensløb 2022
Rødekro
Andreas Lund Christiansen

Andreas Lund Christiansen er en dansk kajakpolospiller som spiller for Lokomotiv Skovshoved.

Andreas Lund Christiansen eller “LC” blandt fans havde sin ligadebut for talentholdet Skovshoved Dynamite i 2016 i en alder af blot 16 år. i sæsonen 17/18 blev han signet af Lokomotiv Skovshoved og har siden spillet som nummer 3 for det selv samme hold.

i 2020 debuterede han på herrelandsholdet. hvor han efterhånden har været førstemålmand ved flere store stævner.

Andreas Lund har haft mange store succeser i han landsholdstid, og senest har han fuldstændigt afgørende scoret ved VM i Saint Omer i golden goal mod Frankrig hvilket resulterede i en 5.plads for de danske herrer.

Udover den store præstation i Saint Omer er der flere store titler bag Andreas Lund Christiansen:

Liga 3. Plads 2020

Liga 2. Plads 2021

Liga 2. Plads 2022

ECA 1. Plads 2022

Deventer cup 1. Plads 2022

SCO 1. Plads 2022

SCO 2. Plads 2021

Dette er blot nogle af de bedrifter Andreas har præsteret over de seneste år

i 2023 havde LC sin debut hos det new zealandske hold "PNCC Expose" hvor han spillede i en kort periode. 

Sportsfolk fra Danmark
Irpin (by)

Irpin () er en Helteby i Ukraine beliggende ved floden Irpin i Kyiv oblast (provins) lige ved siden af byen Kyiv i det nordlige Ukraine. En del af Irpin, bebyggelsen Kotsiubynske, er en eksklave inden for Kyiv.

Administrativt er den en by af regional betydning og fungerer som administrativt centrum for Irpin Kommune, der omfatter byen Irpin og tre bymæssig bebyggelseer. Byen har en befolkning på omkring 62.456 (2021)..

Byen har en jernbanestation bygget i 1899.

Krigen i 2022 
Under Ruslands invasion af Ukraine blev Irpin stedet for et  under . De russiske styrker indtog Hostomel Airport i den nordlige del af byen for at lette en fremrykning sydpå, omkring Kyiv. Byen blev beskudt af russisk artilleri, mens ukrainerne var i stand til at afvise og ødelægge flere styrker, der forsøgte at bevæge sig ind i byen. Ifølge Human Rights Watch bombarderede russiske styrker den 6. marts 2022 et kryds på en vej i Irpin, som blev brugt af civile til at flygte. Pr. 24. marts 2022 havde de ukrainske væbnede styrker generobret 80 % af byen fra de russiske besættere.  Den 28. marts meddelte borgmester Oleksandr Markushyn, at hele Irpin var fuldt generobret af de ukrainske styrker.

Galleri

Referencer

Eksterne henvisninger 

 

Byer i Kyiv oblast
Christoffer Zwinge

Christoffer Zwinge er en dansk kajakpolospiller.

Christoffer Zwinge Spiller for ligaholdet Lokomotiv skovshoved i nummeret (5)  

udover at være i start 5’eren hos Lokomotiv skovshoved har han også en plads på danske herrelandsholdet

Sportsfolk fra Danmark
Hillerød CC Grand Prix 2022

Hillerød CC Grand Prix 2022 var et dansk DCU licensløb. Det 139,4 km lange linjeløb blev kørt den 9. april 2022 med start og mål i Alsønderup. Løbet blev arrangeret af Hillerød CC, og var det andet eliteløb for herre A-klassen i den danske landevejssæson 2022. Der skulle køres otte omgang på en 17,4 km lang rundstrækning.

Sebastian Kolze Changizi fra  vandt løbet.

Resultat

Hold og ryttere

Referencer

Eksterne henvisninger 
 

DCU licensløb 2022
Sport i Hillerød
Karl Toko Ekambi

Karl Brillant Toko Ekambi (født 14. september 1992) er en fransk-camerounsk professionel fodboldspiller, som spiller for Saudi Pro League-klubben Abha Club og Camerouns landshold.

Baggrund 
Toko Ekambi er født i Frankrig til forældre fra Cameroun.

Klubkarriere

Paris FC og Sochaux 
Toko Ekambi begyndte sin karriere hos Paris FC, som på tidspunktet spillede i den tredjebedste franske række. Han skiftede i Juni 2014 til Ligue 2-klubben FC Sochaux.

Angers 
Toko Ekambi skiftede i juni 2016 til Ligue 1-klubben Angers SCO. I hans anden sæsonen med Angers, 2017-18, havde han sin hidtil bedste sæson, da han scorede 17 sæsonmål i ligaen.

Villarreal 
Toko Ekambi skiftede i juni 2018 til spanske Villarreal.

Lyon 
Toko Ekambi skiftede i januar 2020 til Olympique Lyon på en lejeaftale. Efter at have imponeret på lån, blev aftalen gjort permanent i juni 2020.

Leje til Rennais 
Toko Ekambi skiftede i januar 2023 til Stade Rennais på en lejeaftale.

Abha Club 
Toko Ekambi skiftede i august 2023 til saudiarabsike Abha Club.

Landsholdskarriere 
Født, i Frankrig, Toko Ekambi spiller for Camerouns landshold, som han debuterede for den 6. juni 2015.

Toko Ekambi var med til at vinde Africa Cup of Nations 2017. Han var også del af Camerouns Africa Cup of Nations trupper i 2019 og 2021. Han var også del af Camerouns trup til Confederations Cup 2017, og til VM 2022.

Titler 
Cameroun
 Africa Cup of Nations: 1 (2017)

Individuelle

 Ligue 2 Årets hold: 1 (2014–15)

Referencer

Eksterne henvisninger 

Personer fra Paris
Fodboldspillere fra Frankrig
Fodboldspillere fra Cameroun
Fodboldlandsholdsspillere fra Cameroun
Fodboldspillere fra Paris FC
Fodboldspillere fra FC Sochaux-Montbéliard
Fodboldspillere fra Angers OSC
Fodboldspillere fra Villarreal CF
Fodboldspillere fra Olympique Lyon
Fodboldspillere fra Stade Rennais FC
Fodboldspillere fra Abha Club
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Deltagere ved verdensmesterskabet i fodbold 2022
Agnete Brinch

Agnete Brinch er født i Varde i 1970, opvokset i Oksbøl, og har siden 1999 været bosiddende i Billum. Hun har kunstnerisk virke i eget selvstændigt værksted i Blåvand.

I sit kunstneriske arbejde har Agnete Brinch opnået eget unikt billedsprog, som giver beskueren en følelse af genkendelighed og nærvær. Hun inspireres og forelskes i sine motiver - foreviger dem. De lever videre gennem hende og alle, der lader sig inspirere og forelske. Vi kan spejle os i deres ro, ægthed og nærvær.

Med sine kunstprojekter har Agnete Brinch opnået national og international anerkendelse på flere sær- og soloudstillinger i ind- og udland, blandt andet på Frederiksborg Slot, Karen Blixen Museum og Kunstforeningen GL STRAND.

Kvinder der forandrer verden

Kvinderne er Agnete Brinchs store inspiration og overordnede projekt. Som kunstner arbejder hun med, hvordan kvinden i billedkunsten på godt 150 år har ændret sig fra blysomt objekt til stærkt subjekt i sin egen ret. Hun beundrer de kvinder, der har haft mod og vilje til at bryde med samtidens forventninger, og samtidig også kvinder, der var og er limen i vort samfund. De gjorde og gør en forskel.

Agnete Brinchs fascination har udmøntet sig i kunstprojektet Kvinder der forandrer verden, hvor hun fortolker sine rollemodeller. Hun portrætterer stærke og markante kvindeskikkelser som Anna Ancher, Marie Curie, Frida Kahlo, Karen Blixen, Suzanne Brøgger, Helle Thorning-Schmidt og Puk Damsgård. Altså både fortidens og nutidens kvindelige forbilleder.

Kunstnerisk har Agnete Brinch også nogle klare forbilleder, for eksempel Vilhelm Hammershøj og Anna Ancher. Hendes palet er mørk og melankolsk – som mørket fra hendes jyske hjemegn, en art Nordic Noir. De gråblå, grønlige og brune nuancer er Nordens toner. De giver det tavse maleri et lavmælt sprog, der taler til eftertænksomhed og ro.

https://www.agnetebrinch.dk/

Billedkunstnere fra Danmark
Ahold Delhaize

Koninklijke Ahold Delhaize N.V. eller Ahold Delhaize er en hollandsk multinational dagligvarekoncern. Navnet stammer fra en fusion mellem Ahold (hollandsk) og Delhaize Group (belgisk) i 2016. Forretningen omfatter supermarkeder, convenience stores, hypermarkeder, online supermarkeder, online non-food, drugstores og alkoholbutikker. I alt drives 21 mærker fordelt på 6.500 butikker i 11 landene, primært i Holland og Belgien. Omsætningen var i 2020 på 74,7 mia. Euro, og der var 232.000 ansatte.

Ahold Delhaize's hovedkvarter er i Zaandam, hvor Ahold tidligere havde hovedkvarter.

Virksomhedens dagligvarekæder omfatter Delhaize, Albert Heijn, Food Lion, osv.

Referencer 

Detailvirksomheder fra Nederlandene
Fødevarevirksomheder fra Nederlandene
Obukhiv

Obukhiv' () er en by i Kyiv oblast (provins) i Ukraine. Byen har en befolkning på omkring 33.443 (2021)..

Administrativt er den en by af regional betydning. Obukhiv er også et administrativt center i Obukhiv rajon, selvom den ikke tilhører regionen. To andre nærliggende landsbyer, Lendy og Tatsenky, er underlagt Obukhiv kommune. Byen har et Holodomormindesmærke (hungerkatastrofen i begyndelsen af 1930'erne), og i 2009 fjernede den kommunale administration Lenin-monumentet, som gentagne gange blev vandaliseret. Den ligger 178 km syd - sydøst for Tjernobyl.

Galleri

Referencer

Eksterne henvisninger 

 

Byer i Kyiv oblast
Randstad N.V.

Randstad N.V. er et hollandsk multinationalt vikar- og rekrutteringsbureau. Det blev etableret i Holland i 1960 af Frits Goldschmeding og findes i dag i 39 lande. I 2018 var omsætningen på 23,8 mia. Euro. Hovedkontoret er i Diemen og globalt er der i alt 4.861 kontorer.
I Danmark har virksomheden været tilstede siden 1997 gennem datterselskabet Randstad A/S.

Kilder 

 

Konsulentvirksomheder fra Nederlandene
HR-virksomheder
DSM N.V.

Koninklijke DSM N.V. eller DSM er en hollandsk multinational virksomhed indenfor fødevarer, ernæring og materialer. Hovedkvarteret er i Heerlen og de er tilstede i 50 lande. I 2017 var der 21.054 ansatte og omsætningen var på 8,632 mia. Euro. DSM er hovedsponsor for cykelholdet Team DSM.

DSM's ernæringsprodukter omfatter syntetiske vitaminer, karotin, brystmælk oligosaccharider, ernærings lipider og andre ingredienser til foder, mad, medicin og personlig pleje.

DSM's fødevareprodukter omfatter fødevareenzymer, mikrokulturer, gærsvampekstrakt, kunstige smagstoffer, kolloid og andre specielle ingredienser til mejeriprodukter, bagning og brygning.

DSM's materialer omfatter DSM Engineering Materials, DSM Protective Materials og DSM Resins & Functional Materials. DSM Engineering Materials’ er special plastik der benyttes i elektricitet, elektronik, biler, fødevareemballage og forbrugsgoder.

DSM Protective Materials er opfinder, producent og markedsfører af Dyneema. DSM Resins & Functional Materials producerer harpiksløsninger til maling, blæk, stereolitografi og overfladebehandlinger til industri og optisk fiber.

Historie 
DSM blev etableret af den hollandske stat i 1902, som et kulmineselskab i det sydlige Limburg, senere udvidede de forretningen til også at omfatte handel og produktion af kemikalier. I 1973 lukkede den sidste kulmine, men initialerne DSM for Dutch State Mines blev bevaret.

Kilder 

 www.dsm.com

Multinationale virksomheder
Fremstillingsvirksomheder fra Nederlandene
Fødevareingrediensvirksomheder
Circuit des Ardennes 2022

Circuit des Ardennes 2022 var den 48. udgave af det franske etapeløb Circuit des Ardennes. Cykelløbets fire etaper havde en samlet distance på 593,4 km, og blev kørt fra 6. april hvor det startede i Signy-le-Petit, til 9. april 2022 hvor løbet sluttede i Charleville-Mézières. Løbet var en del af UCI Europe Tour 2022. Løbet tredje etape blev aflyst på grund af snevejr.

For andet år i træk vandt svenske Lucas Eriksson fra  løbet.

Etaperne

Samlede stilling

Hold og ryttere

Danske ryttere 

* DNF = gennemførte ikke
* DNS = stillede ikke til start

Referencer

Eksterne henvisninger 
 
 

2022
UCI Europe Tour 2022
VM i curling 2022 (mixed double)

Verdensmesterskabet i mixed double-curling 2022 var det 14. mixed double-VM i curling gennem tiden. Mesterskabet blev arrangeret af World Curling Federation og afviklet i arenaen Centre sportif de Sous-Moulin i Genève, Schweiz i perioden 23. - 30. april 2022 med deltagelse af 20 hold. Schweiz var VM-værtsland for første gang.

Mesterskabet blev vundet af Skotlands hold bestående af Bobby Lammie og Eve Muirhead, som i finalen vandt med 9-7 over Schweiz, og som dermed gik ubesejret gennem mesterskabet. Skotland vandt dermed VM-guld i mixed double for andet år i træk og anden gang i alt. Schweiz vandt VM-medaljer for sjette gang, men det var første gang, at schweizerne vandt sølvmedaljer.

Bronzemedaljerne gik til Tyskland, som besejrede Norge i bronzekampen med 7-5. Det var Tysklands første VM-medalje i mixed double.

Hold

Resultater

Grundspil 

I grundspillet var de 20 hold opdelt i to grupper med 10 hold i hver gruppe. I hver gruppe spillede holdene alle-mod-alle, og de tre bedste hold i hver gruppe gik videre til slutspillet om medaljer.

16 hold kvalificerede sig direkte til næste VM i 2023:
 Holdene, der sluttede på 1.- til 7.-pladsen i de to grupper (i alt 14 hold).
 Vinderne af to playoff-kampe mellem holdene, der sluttede på 8.- eller 9.-pladsen i de to grupper (i alt 2 hold).

Holdene, der ikke kvalificerede sig direkte til næste VM, måtte spille VM-kvalifikation om de sidste fire pladser ved næste VM mod de øvrige tilmeldte hold.

Gruppe A

Gruppe B

Slutspil

Kvartfinaler

Semifinaler

Bronzekamp

Finale

Nedrykningskampe 

Holdene, der sluttede på 8.- eller 9.-pladsen i deres gruppe i den indledende runde, spillede playoff-kampe på tværs af grupperne. De to vindere af playoff-kampene, Sydkorea og England, endte på 15.- hhv. 16.-pladsen og kvalificerede sig til næste VM i mixed double, mens de to tabere, Spanien og Finland, måtte spille kvalifikation til det næste verdensmesterskab.

Samlet rangering

Kilder / eksterne henvisninger 
 World Curling Federation - World Mixed Doubles Curling Championship 2022 
 WCF - Results & Statistics - World Mixed Doubles Curling Championship 2022

Noter 

2022 (mixed double)
Curling i 2022
Curling i Schweiz
Sport i Genève
Vysjhorod

Vysjhorod (eller ,  ) er en by i Kyiv oblast (region) i det centrale Ukraine, beliggende umiddelbart nord for Kyiv by, den nationale hovedstad, og en del af Kyiv metropolområde. Den ligger på den højre (vestlige) bred af Dnepr, og ligger i den nordlige del af byen ved siden af Kyivs reservoir, hvor Kyivs vandkraftværk ligger. Den er det administrative centrum for Vysjhorod rajon.

Med en historie, der går tilbage til første årtusinde, er Vysjhorod nu et bemærkelsesværdigt industricenter og en voksende pendlerby for Kyiv. Byen har en befolkning på omkring 32.396 (2021)..

Kilder

Eksterne henvisninger 

 

Byer i Kyiv oblast
Azov-bataljonen

Azov-regimentet (ukrainsk: полк «Азов», polk "Azov") er en enhed i Ukraines Nationalgarde. Enheden blev grundlagt i 2014 af medlemmer af Patriot af Ukraine (ukrainsk: Патріо́т Украї́ни, Patriót Ukrayíny) og Social-National Forsamling (ukrainsk: Соціал-Національна Асамблея, Sotsial-Natsionalna Asambleja SNA). Regimentets nuværende chef er Denys Prokopenko. Azov-regimentet har nære bånd til det ultranationalistiske Nationale korps. Enhedens logo er det kontroversielle symbol ulvekrogen, som ligner Wolfsangel-symbolet fra Nazityskland. Logoet er et udbredt ukrainsk ultranationalistisk symbol, som betyder ”samlet nation” eller "nationens idé" (ukrainsk: Ідея Нації, Ideja Natsii). 

Regimentet består i dag hovedsageligt af ukrainere, som repræsenterer ret forskellige ideologiske retninger inden for konservatisme, nationalisme og ekstreme højre (med nynazistiske elementer) med det fælles mål at kæmpe mod Rusland. Der er også personer fra Sverige, Italien, Frankrig, Canada og Rusland og andre lande. Azov-regimentets ideologi bliver ofte påpeget i russisk propaganda som del i retfærdiggørelsen af krigen.

Navn og historie

Referencer

Eksterne henvisninger 

 Officiel hjemmeside
 Japan apologizes for adding Azov to the list of terrorist organizations. EMPR. 10 April 2022.

Organisationer
Ukraines militær
Nationalisme
Højreekstremisme